stanford-oval/wikipedia huggingface dataset:
Tolsa (Kirkkonummi)
Alueen kehitys

Tolsa on ollut pitkään maalaismaista kylää. Vuosituhannen vaihteessa alussa aluetta alettiin kehittämään rakentamalla uusia asuntoja, koulu sekä päiväkoti. Laajakallion päiväkoti valmistui vuonna 2002, ja Laajakallion koulu vuonna 2003. Tolsan ensimmäiset kerrostaloasunnot valmistuivat vuonna 2002.
Elokuussa 2013 aloitettiin asemanseudun kunnallistekniikan rakentaminen Tolsantien varteen. Kirkkonummen kunnalla ja rakennusyhtiö Lemminkäisellä on keskenään maankäyttösopimus, ja Lemminkäinen rakentaa alueelle uusia asuntoja, joihin tulee myös kivijalka-liiketilaa. Lemminkäisen rakennuttamista kerrostaloista ensimmäisen rakennustyöt alkoivat kesäkuussa 2014. Alueen rakentaminen kestää arviolta viisi vuotta, ja se saattaa tuoda alueelle 500–600 uutta asukasta. Tolsan ja Laajakallion alueiden kokonaisuuden valmistuessa alueella arvioidaan asuvan 4 000 asukasta.
Alueen kehittyäminen 2020-luvulla jatkuu, kun muun muassa Tolsanjärven ja Tolsanmäen asemakaavat pannaa täytäntöön. Toteutuessaan alueella tulisi olemaan paljon uusia ja vanhoja omakotitaloja etenkin ns. Vanhan Tolsan, Drusibackenin, Peuramaan ja Heikkilän alueille. Lisäksi muun muassa  Porkkalantien liittymän kohdille Drusibackenin pohjois-puolelle on varattu tilaa toimitilarakennuksille.
Tolsan rautatieasema

Tolsan rautatieaseman kehitys ja siirto itään päin oli suunnitteilla kauan. Aseman siirtotyöt alkoivat kesällä 2014, ja se otetaan käyttöön 15. elokuuta 2015. Uusi asema maksaa 8 miljoonaa euroa, josta Kirkkonummen kunta maksaa 2 miljoonaa ja valtio 6 miljoonaa euroa.
Palvelut

Tolsassa palvelee Laajakallion koulu ja päiväkoti, kauneushoitola, parturi-kampaamo sekä joulukuussa 2016 avattu K-Market.
Entinen Tolsan asema alkuperäisellä paikallaan lokakuussa 2003.
Tontut ja peikot – Salainen kammio

| Tontut ja peikot – Salainen kammio> Tomtar & Troll – Den hemliga kammaren |
| --- | --- |

Ohjaaja:  Robert Rhodin
Käsikirjoittaja:   Robert Rhodin  Salvatore Cardoni 
Tuottaja:  Carl Johan Merner
Säveltäjä:   Anders Bagge  Oscar Merner 
Leikkaaja:  Jonas Wollmén
Pääosat:   Peter Stormare  Svenn Wollter  Dogge Doggelito  Lill Lindfors  Henrik Hjelt  Janet Leon  Hasse Alfredsson  Johan Hallström  Callin Öhrvall  Michael Bjerkhagen 
Valmistustiedot
Valmistusmaa:  Ruotsi Yhdysvallat
Tuotantoyhtiö:  White Shark AB
Levittäjä:  NonStop Sales
Ensi-ilta:  2008
Kesto:  76 min
Alkuperäiskieli:  englanti
Aiheesta muualla
IMDb
Elonet
AllMovie
Svensk Filmdatabas
Infobox OKNimi-testi OK: 
Tontut ja peikot – Salainen kammio (Tomtar & Troll – Den hemliga kammaren) on vuonna 2008 Robert Rhodinin ohjaama ruotsalainen animaatioelokuva.
Juoni

Elokuvan päähenkilö on teini-ikäinen tonttu nimeltä Junior, jonka mielestä ihaninta maailmassa on keksiä erilaisia härveleitä ja vempaimia puumajassa sijaitsevassa laboratoriossaan. Mutta Juniorin isä Jalle on metsän päätonttu ja hänen mielestään Juniorin tulisi seurata hänen jalanjälkiään ja jonain päivänä hallita omaa metsää.
Erimielisyyksistä huolimatta ensimmäisen talvimyrskyn alla Junior auttaa isäänsä ruoka-annosten jakamisessa eläimille jotka ovat aloittelemassa talviuniaan, mutta he saavatkin huomata, että ruoka on varastettu. Varkauden takana ovat peikkoveljekset Lärvi ja Lurkki, jotka ovat totelleet ilkeän isänsä Fassan määräystä. Junior ja hänen paras ystävänsä Vaakku aloittavat sankarillisen matkan peikkojen luolaan palauttaakseen varastetun ruoan.
Toyota Proace Max

| Toyota Proace Max |
| --- | --- |

Valmistustiedot
Valmistaja:  Toyota
Valmistusvuodet:  2023–
Korimalli:  pakettiauto
Teknisesti samankaltaisia:  Citroën Jumper II Fiat Ducato III Opel Movano C Peugeot Boxer II Ram ProMaster
Toyota Proace Max on Toyotan vuodesta 2023 lähtien valmistama suurikokoinen pakettiautomalli. Auto on kehitetty Toyota Proacen ja Toyota Proace Cityn tavoin yhteistyössä Stellantis-konsernin kanssa, ja sen lähes identtiset sisarmallit ovat Citroën Jumper, Fiat Ducato, Opel Movano, Peugeot Boxer ja Ram ProMaster.
Aiheesta muualla

Kuvia tai muita tiedostoja aiheesta Toyota Proace Max Wikimedia Commonsissa
Treglio

| Treglio |
| --- | --- |
Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Massimiliano Berghella
Pinta-ala:  
 – Kokonaispinta-ala:  4,88 km²
Väkiluku (31.12.2017):  1 669
 – Väestötiheys:  342 as./km²
Postinumero:  66030
Infobox OKVirheellinen NIMI-arvo: 
Treglio on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 1 669 ihmistä vuonna 2017. Vuoden 2011 väestönlaskennan mukaan kunnassa oli 1 575 asukasta.
Toyota Prius C

| Toyota Prius C |
| --- | --- |

Valmistustiedot
Valmistusmaa:   Japani
Valmistusvuodet:  2011–2021
Muut nimet:  Toyota Aqua
Korimalli:  5-ovinen hatchback
Luokka:  B-segmentti
Teknisesti samankaltaisia:  Scion xD Subaru Trezia Toyota Belta Toyota ist (XP110) Toyota Porte (XP140) Toyota Ractis Toyota Sienta (XP170) Toyota Urban Cruiser Toyota Vios (XP90) Toyota Vios (XP150) Toyota Yaris (XP90) Toyota Yaris (XP130)
Pohjalevy:  Toyota B
Iskutilavuus:  1,5 l
Polttoaine:  bensiini
Vetotapa:  etuveto
Vaihteisto:  CVT-automaatti
Toyota Prius C on Toyotan vuosina 2011–2021 valmistama pieni hybridiautomalli, joka perustuu samalle pohjalevylle kuin esimerkiksi Toyota Yaris. Japanissa mallia myytiin nimellä Toyota Aqua. Euroopan markkinoille autoa ei tuotu lainkaan, sillä Toyotalla oli eurooppalaisessa mallistossaan Yariksen hybridiversio.
Malli esiteltiin Aqua-nimisenä Tokion autonäyttelyssä marraskuussa 2011. Autossa on nelisylinterinen 1,5-litrainen (74 hv) bensiinimoottori sekä 61-hevosvoimainen sähkömoottori, joiden yhteisteho on 100 hevosvoimaa. Voimansiirtona on portaaton CVT-automaattivaihteisto ja etuveto.
Facelift-mallin (2014) Toyota Prius C.
Los Angelesin autonäyttelyssä marraskuussa 2014 esiteltiin kasvojenkohotuksen kokenut Prius C. Uudistuksia tehtiin etusäleikköön sekä ajo- ja takavaloihin.
Facelift-mallin (2017) Toyota Prius C.
Toinen kasvojenkohotus tuli vuonna 2017, jolloin malliin tehtiin muutoksia etupuskuriin, ajo- ja takavaloihin, etusäleikköön sekä konepeltiin. Autosta esiteltiin samalla myös crossover-versio, jossa on koria suojaavia mustia muoviosia, kattokaiteet ja perusmallista eroavia ulkonäöllisiä yksityiskohtia.
Toyota Prius C Crossover
Aiheesta muualla

Kuvia tai muita tiedostoja aiheesta Toyota Prius C Wikimedia Commonsissa
Tontut toverukset

| Tontut toverukset> My Friend Irma |
| --- | --- |

Ohjaaja:  George Marshall
Käsikirjoittaja:   Cy Howard  Parke Levy 
Tuottaja:  Hal B. Wallis
Säveltäjä:   Ray Evans  Jay Livingston  Roy Webb 
Kuvaaja:  Leo Tover
Leikkaaja:  LeRoy Stone
Pääosat:   Marie Wilson  Diana Lynn  Dean Martin  Jerry Lewis 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  28. syyskuuta 1949
Kesto:  103 min.
Alkuperäiskieli:  englanti
Seuraaja:  Tontut toverukset lännessä
Aiheesta muualla
IMDb 
Elonet
AllMovie
Infobox OKNimi-testi OK: 
Tontut toverukset on yhdysvaltalainen komediaelokuva vuodelta 1949. Elokuvan pohjana oli radiokuunnelmasarja My Friend Irma, ja sen päähenkilöinä olivat Irma Peterson ja Jane Stacy, joita esittivät Marie Wilson ja Diana Lynn, joka korvasi radiossa samaa roolia esittäneen Cathy Lewisin. Yleisön päähuomion saivat kuitenkin sivuosissa esiintyneet uudet näyttelijät Dean Martin ja Jerry Lewis, jotka esittivät laulaja Steve Lairdia ja yksinkertaista ravintolatarjoilija Seymouria. Elokuvan jatko-osassa Tontut toverukset lännessä elokuvan juoni keskittyikin enemmän heidän roolihahmojensa ympärille.
Elokuvassa Irma Petersonin poikaystävä Al, jota esittää John Lund, yrittää auttaa Steve Lairdia laulajanurallaan.
Roolit

| 0 | 1 | 2 |
| --- | --- | --- |
|  John Lund  | … |  Al   |
|  Diana Lynn  | … |  Jane Stacey   |
|  Don DeFore  | … |  Richard Rhinelander   |
|  Marie Wilson  | … |  Irma Peterson   |
|  Dean Martin  | … |  Steve Laird   |
|  Jerry Lewis  | … |  Seymour   |
|  Hans Conried  | … |  Prof. Kropotkin   |
|  Kathryn Givney  | … |  Mrs. Rhinelander   |
|  Percy Helton  | … |  Mr. Clyde   |
|  Erno Verebes  | … |  Mr. Chang   |
|  Margaret Field  | … |  Alice    |
The Blister Exists

| ”The Blister Exists” Slipknot |
| --- | --- | --- |

Singlen tiedot
 Albumilta: Vol. 3: The Subliminal Verses
 Äänitetty : 2003
 Julkaistu: helmikuu 2006
 Formaatti: CD
 Tuottaja(t): Rick Rubin
 Tyylilaji: nu metal alternative metal
 Kesto: 05.19
 Levy-yhtiö: Roadrunner
Slipknotin muut singlet
| ”The Nameless” 2005 | ”The Blister Exists” 2006 | ”All Hope Is Gone” 2008 |
The Blister Exists on yhdysvaltalaisen metalliyhtye Slipknotin single  vuodelta 2006. Single on Slipknotin kymmenes. Kappaleesta on tehty myös musiikkivideo.
Kappaleet

The Blister Exists – 5.19
Kokoonpano

#0 Sid Wilson – DJ
#1 Joey Jordison - Rummut
#2 Paul Gray – Basso
#3 Chris Fehn – Lyömäsoittimet
#4 James Root – Kitara
#5 Craig "133" Jones – Samplet
#6 Shawn "Clown" Crahan – Lyömäsoittimet
#7 Mick Thomson – Kitara
#8 Corey Taylor – Laulu
Slipknot
| --- | --- |
Albumit:  Slipknot – Iowa – Vol. 3: The Subliminal Verses –  All Hope Is Gone - .5: The Gray Chapter - We Are Not Your Kind - The End, So Far
Muut julkaisut:  9.0: Live | Luettelo Slipknotin demoista
Katso myös:  Stone Sour - Murderdolls - DJ Starscream - Roadrunner United - Korn - Ministry
Tony Abbott

| Tony Abbott |
| --- | --- |

Australian 28. pääministeri
 18. syyskuuta 2013 – 14. syyskuuta 2015  
Varapääministeri:  Warren Truss
Edeltäjä:  Kevin Rudd
Seuraaja:  Malcolm Turnbull
Australian liberaalipuolueen johtaja
 1. joulukuuta 2009 – 14. syyskuuta 2015  
Edeltäjä:  Malcolm Turnbull
Seuraaja:  Malcolm Turnbull
Kansanedustaja Warringahin vaalipiiri, Uusi Etelä-Wales
 26. maaliskuuta 1994 –  
Henkilötiedot
Syntynyt: 4. marraskuuta 1957 (ikä 66) Lontoo, Yhdistynyt kuningaskunta
Arvonimi: The Honourable
Puoliso:  Margaret Abbott (o. s. Aitken)
Tiedot
Puolue:  Australian liberaalipuolue
Uskonto:  katolilainen
 Nimikirjoitus
Aiheesta muualla
www.tonyabbott.com.au
Anthony John ”Tony” Abbott (s. 4. marraskuuta 1957 Lontoo) on australialainen poliitikko. Hän oli Australian liberaalipuolueen johtaja 2009–2015 ja pääministeri 2013–2015. Vuosina 2009–2013 hän johti oppositiota. Syyskuussa 2015 Abbott syrjäytettiin puoluejohtajan ja pääministerin paikalta hänen hävittyään vaalin Malcolm Turnbullille luvuin 54–44.
Abbott oli työministeri (1998–2003) ja terveysministeri (2003–2007) pääministeri John Howardin hallituksessa. Howardin hävittyä vuoden 2007 vaaleissa hän toimi yhtenä varjohallituksen ministerinä. Hänen poliittinen uransa alkoi kansanedustajana vuonna 1994.
Ennen politiikkaa Abbott työskenteli toimittajana muiden muassa The Australian -lehdessä. Hän on suorittanut talous- ja oikeustieteen tutkinnon Sydneyn yliopistossa. Lisäksi Abbott sai Rhodes-stipendin ja suoritti Master of Arts (MA) -tutkinnon valtio-opista ja filosofiasta Oxfordin yliopistossa.
Ennen poliitikon uraansa hän oli menestyksekäs nyrkkeilijä. Hänellä on uusiseelantilainen vaimo ja kolme tytärtä.
Aiheesta muualla

Kuvia tai muita tiedostoja aiheesta Tony Abbott Wikimedia Commonsissa
Australian pääministerit
Edmund Barton
Alfred Deakin
Chris Watson
George Reid
Andrew Fisher
Joseph Cook
Billy Hughes
Stanley Bruce
James Scullin
Joseph Lyons
Earle Page
Robert Menzies
Arthur Fadden
John Curtin
Frank Forde
Ben Chifley
Robert Menzies
Harold Holt
John McEwen
John Gorton
William McMahon
Gough Whitlam
Malcolm Fraser
Bob Hawke
Paul Keating
John Howard
Kevin Rudd
Julia Gillard
Tony Abbott
Malcolm Turnbull
Scott Morrison
Anthony Albanese
Tohtori Sivana

| Tohtori Thaddeus Sivana |
| --- | --- |

Luoja(t):  Bill Parker & C. C. Beck
Kustantamo:  DC Comics
Ensiesiintyminen:  Whiz Comics #2 (1940)
Henkilötiedot
Oikea nimi:  Tohtori Thaddeus Bodog Sivana
Status:  Aktiivinen
Pituus:  168 cm
Ryhmäsidokset:  Vääryyden Ryhmä, Kauhistuttavat Viisi, Yhteisö, Sivana Perhe
Henkilöllisyydet:  Maailman Häijyin Tiedemies
Voimat:  Epätavallisen älykäs
Suhteet
Sukulaiset:  Venus Sivana (ex-vaimo), Thaddeus Sivana Jr. (poika), Georgia Sivana (tytär), Beautia (tytär), Magnificus (poika)
Tohtori Thaddeus Bodog Sivana on kuvitteellinen tiedemies ja superroisto DC-universumissa. Tohtori Sivana on Mustan Adamin ohella kapteeni Marvelin arkkivihollinen jonka ensiesiintyminen tapahtui Whiz Comicsin numerossa 2 vuonna 1940. Tohtori Sivanan loivat Bill Parker ja C. C. Beck.
Historia

Thaddeus Sivana oli yksi kapteeni Marvelin kotikaupungin Fawcett Cityn rikkaimpia miehiä joka otti elämäntehtäväkseen tuhota Fawcett Cityn puolustaja kapteeni Marvelin. Useiden epäonnistuneiden yritysten jälkeen kapteeni Marvel tuhosi Sivanan bisnesimperiumin ja Sivanan varat jäädytettiin. Katkerana tästä hän yritti yhä kiivaammin tuhota kapteeni Marvelin. Sivana ei ole vieläkään onnistunut pyrkimyksissään ja nyt hän myös taistelee supersankariryhmä Ulkopuolisia vastaan joiden riveissä taistelee Kapteeni Marvel Jr.
Tohtori Sivanan älykkyys on niin suuri, että se rajoittuu yli-inhimilliselle tasolle. Hän on hallinnut kaikki tieteen ja teknologian alat sekä tuntenut erilaisia ​​muinaisia ​​myyttejä, legendoja ja kulttuureja. Sivana löysi kerran matemaattisen kaavan, jonka avulla hän voi kävellä kiinteiden esineiden läpi tehden siten itsestään lähes koskemattoman. Kunnes kapteeni Marvel toimittaa uuden metallisen elementin, joka tunnetaan nimellä Marvelium, suunnitellakseen tohtori Sivanalle (hänen ei-ruumiillisessa muodossaan) väistämättömän vankisellin ja pitääkseen hänet sen sisällä.
Muussa mediassa > Animaatio

Tohtori Sivana esiintyi animaatiosarjassa Legends of the Superheroes, jossa häntä ääninäytteli Howard Morris.
Tohtori Sivana esiintyi animaatiosarjassa The Kid Super Power Hour with Shazam!, jossa häntä ääninäytteli Alan Oppenheimer.
Tohtori Sivana esiintyi animaatiosarjassa Batman: The Brave and the Bold, jossa häntä ääninäytteli Jim Piddock.
Tohtori Sivanaan perustuva hahmo esiintyi animaatioelokuvassa Justice League: Gods and Monsters, jossa häntä ääninäytteli Daniel Hagen. Tämä versio hahmosta kuuluu Lex Luthorin "Project Fair Play" -ohjelmaan, asevalmiusohjelmaan, jonka tarkoituksena on tarvittaessa torjua heidän universuminsa Oikeuden Puolustajat. Kun kolme heidän tutkijatoveriaan on tapettu, jäljellä olevat jäsenet kokoontuvat Karen Beecherin taloon ryhmittymään uudelleen, mutta metallimiehet teurastavat heidät kaikki.
Tohtori Sivana esiintyi animaatioelokuvassa Lego DC: Shazam!: Magic and Monsters, jossa häntä ääninäytteli Dee Bradley Baker.
Muussa mediassa > Elokuvat

Tohtori Sivana esiintyi elokuvassa Shazam!, jossa häntä esitti Mark Strong.
Videopeleissä

Tohtori Sivana esiintyy pelissä DC Universe Online ei-pelattavana hahmona. Häntä ääninäytteli pelissä Matt Hislope.
Tohtori Sivana esiintyy ladattavana bonushahmona pelissä Lego DC Super-Villains.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1979 | Howard Morris | Legends of the Superheroes |  |  |
| 1981–1982 | Alan Oppenheimer | The Kid Super Power Hour with Shazam! |  |  |
| 2010 | Jim Piddock | Batman: The Brave and the Bold |  |  |
| 2019 | Mark Strong |  | Shazam! |  |
Tontilla taas

| Tontilla taas Nopsajalka |
| --- | --- | --- |

Studioalbumin tiedot
 Äänitetty : 2005-2006, Lion Sound, Swifty Feet, Wallyard, Ylivoima ja Dubtank studioilla
 Julkaistu: lokakuu 2006
 Formaatti: CD, LP
 Tuottaja(t): Nopsajalka, DJ Svengali
 Tyylilaji: reggae, dub
 Kesto: 38.54
 Levy-yhtiö: Monsp Records
Muut kannet
 Vinyyliversion kansi
Nopsajalan muut julkaisut
|   | Tontilla taas 2006 | Villi inkkari 2008 |
Tontilla taas on helsinkiläisen reggaeartisti Nopsajalan ensimmäinen sooloalbumi. Levyllä Nopsajalka yhdistää sulavasti reggaeta ja hip hop-tyylejä reippaaseen dancehall-poljentoon. Vierailijoina levyllä kuullaan Super Jannea, Jodarokkia, Mariskaa, Soul Captain Bandistä tuttua Paarmaa sekä Raappanaa. Albumista on CD-version lisäksi ilmestynyt myös kahden vinyylin versio. Julkaisuviikollaan (42/2006) albumi sijoittui Suomen virallisen listan 32. sijalle ja pysyi listalla yhteensä kaksi viikkoa.
Kappaleet

Tuli talos (mukana Raappana) (3:30)
Haluun takas (2:42)
Tontilla taas (mukana Super Janne) (3:46)
Luonnollinen nainen (2:29)
Omaa juttuu (mukana Jodarok) (3:34)
Mäsäks (3:08)
Parhaat bileet (mukana Mariska) (2:36)
Aitoo kamaa (Oikea rakkaus ei odota) (3:19)
Hyvää huolta (3:03)
Kuumotus (2:59)
Lisää liekkii (3:13)
Hyvää elämää (mukana Paarma) (4:37)
"Hyvää huolta" -kappaleen taustamusiikki on lainattu Paarman "Hyvä paimen" -kappaleelta. Kappale "Lisää liekkii" sisältää samplen Survivorin kappaleesta Eye of the Tiger.
Aiheesta muualla

Albumin arvostelu Desibeli -sivustolla
Albumin arvostelu Soundi[vanhentunut linkki] -sivustolla
Albumin arvostelu Tuoreet Platat -sivustolla
Tulio Duque Gutiérrez

Tulio Duque Gutiérrez vuonna 2013.
Tulio Duque Gutiérrez (s. 31. tammikuuta 1935) on kolumbialainen roomalaiskatolinen piispa. Hänet vihittiin salvatoriaanien papiksi 26. maaliskuuta 1966 ja nimitettiin Medellínin vihkipiispaksi sekä Sitipan titulaaripiispaksi 7. lokakuuta 1993. Piispaksi vihkiminen seurasi 13. marraskuuta. Pääkonsekraattorina toimi Paolo Romeo, jota avustivat Héctor Rueda Hernández ja José de Jesús Pimiento Rodriguez.
18. maaliskuuta 1997 Duque Gutiérrez nimitettiin Apartadón ja 25. heinäkuuta 2001 Pereiran hiippakunnan piispaksi. Hän jäi eläkkeelle 15. heinäkuuta 2011.
Tommi Toija

| Tommi Toija> Henkilötiedot |
| --- | --- |
Syntynyt: 6. kesäkuuta 1974 (ikä 50) Lapua
Kansalaisuus:  Suomi
Ammatti:  kuvanveistäjä
Taiteilija
Kuuluisimpia töitä:  Bad Bad Boy
Aiheesta muualla
Kotisivut
Tommi-Henrikki Toija (s. 6. kesäkuuta 1974 Lapua) on helsinkiläinen kuvanveistäjä, joka asuu Lallukan taiteilijakodissa. Hänet tunnetaan humoristisista veistoshahmoista, joissa on myös synkkyyttä. Helsingin Jätkäsaaressa on yhdeksän metriä korkea Bad Bad Boy -betoniveistos, joka esittää pissaavaa poikaa hänelle ominaisella tyylillä veistettynä.
Julkisia teoksia

Toija valmistui vuonna 2003 Kuvataideakatemiasta taiteen maisteriksi. Hänen taidettaan on esillä julkisilla paikolla muun muassa Riihimäellä, Jyväskylässä ja Kotkassa. Hän on pitänyt lukuisia yksityisnäyttelyitä ja on ollut mukana monissa yhteis- ja ryhmänäyttelyissä. Hänen taidettaan on hankittu museoihin Suomessa, muun muassa Nykytaiteen museo Kiasmaan, Amos Andersonin taidemuseoon, Sara Hildénin taidemuseoon ja Helsingin taidemuseo HAMiin.
Toija tunnetaan erityisesti keraamisista pientä ihmistä esittävistä veistoksista ja niistä rakennetuista installaatioista. Pienet hahmot kuvastavat usein taiteilijan omia tuntemuksia ja ovat monesti humoristisia. Niissä on myös onnistumisen riemua, pelkoa, vihaa, surua ja häpeää. Hänen näyttelyissään on joskus ollut esillä myös hänen tekemiään croquis-piirroksia ja akvarelleja, joita hän on tehnyt surumielisestä ja suurisilmäisestä hahmosta.
Julkisia teoksia > Valokuvia julkisista teoksista

Tuulen viemää, 2011, Kotka.
Bad Bad Boy, 2013, Helsinki.
Kuuseen kurkottaja, 2017, Jyväskylä.
Eksynyt, 2018, Riihimäki.
Litet paradis, 2021, Porvoo.
Kukkulan kuningas, 2021, Porvoo
Aiheesta muualla

Elämä itsessään on ihme OHO Galleria. Arkistoitu 28.10.2020. Viitattu 16.11.2020.
Tourkovoúnia

Tourkovoúnia Lykavittós-kukkulalta nähtynä.
| --- | --- |
Tyyppi:  mäki, naapurusto 
Sijainti:  Ateena ja Galátsi, Attika, Kreikka
Korkeus merenpinnasta:  338 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Tourkovoúnia (kreik. Τουρκοβούνια) tai Lykovoúnia (Λυκοβούνια), antiikin Ankhesmos (m.kreik. Ἀγχεσμός), on kukkula Attikassa Kreikassa. Se sijaitsee Attikan tasangolla Lykavittós-kukkulan koillispuolella varsinaisen Ateenan kaupungin ja kunnan pohjoisosassa. Kukkulan korkeus on noin 338 metriä, ja se on korkein varsinaisen Ateenan kaupungin alueen kukkuloista.
Kukkulan nimi tarkoittaa ”Turkkilaisvuorta”. Nimi on mahdollisesti peräisin siitä, että osmanivallan aikana alueella oli turkkilaisten sotilaiden leiri tai turkkilainen hautausmaa. Toinen nimi Lykovoúnia tarkoittaa ”Susivuorta”, ja viittaa mahdollisesti alueen syrjäisyyteen entisaikaan sekä alueella eläneisiin susiin. Kerrotaan, että kukkulalla oli antiikin aikana Zeuksen patsas.
Nykyisin kukkulalla sijaitsevat muun muassa Attikan lehto (Attikó álsos) sekä profeetta Elialle omistettu luostari (Moní Profíti Ilía). Kukkulan ympärillä sijaitsevat Ateenan kaupunginosat Áno Kypséli, Néa Kypséli, Néa Filothéi ja Girokomeío. Kukkulan pohjoispuolella sijaitsee Galátsin kaupunki ja koillispuolella Psychikón kaupunki.
Tourkovoúnia.
Aiheesta muualla

Kuvia tai muita tiedostoja aiheesta Tourkovoúnia Wikimedia Commonsissa
Tourette’s

| ”tourette’s” Nirvana |
| --- | --- | --- |

Kappaleen tiedot
 Albumilta: In Utero
 Julkaistu: 21. syyskuuta 1993
 Tuottaja(t): Steve Albini
 Tyylilaji: Grunge
 Kesto: 01.33
 Levy-yhtiö: Geffen
In Uteron muut kappaleet
| ”Radio Friendly Unit Shifter” (10) | ”Dumb” (11) | ”All Apologies” (12) |
tourette’s on yhdysvaltalaisen grunge-yhtye Nirvanan vuonna 1993 julkaistun In Utero -albumin 11. raita.
Historia

”tourette’s”-kappaleen sanoitti Nirvanan laulaja/kitaristi Kurt Cobain vuonna 1992. Nirvana esitti kappaleen ensimmäisen kerran elokuussa vuonna 1992 Reading festivaaleilla Readingissä, Englannissa ja Cobain esitteli sen nimellä ”The Eagle Has Landed”. Se julkaistiin vuonna 1996 yhtyeen From the Muddy Banks of the Wishkah -live-kokoelma-albumilla.
Jack Endino nauhoitti Seattlessa ”tourette’s”:n ensimmäisen kerran studiossa lokakuussa vuonna 1992. Steve Albini äänitti myöhemmin kappaleen Minnesotassa In Utero -albumille helmikuussa vuonna 1993.
Tulio Manuel Chirivella Varela

Tulio Manuel Chirivella Varela (14. marraskuuta 1932 – 10. huhtikuuta 2021) oli venezuelalainen roomalaiskatolinen arkkipiispa. Hänet vihittiin papiksi Barquisimeton hiippakuntaan 11. marraskuuta 1956 ja nimitettiin Margaritan hiippakunnan johtoon 5. huhtikuuta 1974. Piispaksi konsekroinnin suoritti 9. kesäkuuta José Humberto Quintero Parra, jota avustivat Luis Eduardo Henríquez Jiménez ja Francisco de Guruceaga Iturriza.
Chirivella Varela sai 18. lokakuuta 1982 nimityksen Barquisimeton arkkipiispaksi, jonka virkaan hänet asetettiin 11. joulukuuta 1982 ja jona hän toimi, kunnes jäi eläkkeelle 22. joulukuuta 2007.
Tulio Luis Ramírez Padilla

Tulio Luis Ramírez Padilla
Tulio Luis Ramírez Padilla (s. 28. helmikuuta 1960 Caracas) on venezuelalainen roomalaiskatolinen piispa. Hänet vihittiin papiksi Valencia en Venezuelan arkkihiippakuntaan 5. elokuuta 1984 ja nimitettiin Caracas, Santiago de Venezuelan arkkihiippakunnan vihkipiispaksi sekä Ausuccuran titulaaripiispaksi 4. huhtikuuta 2012. Piispaksi vihkiminen seurasi 8. heinäkuuta. Pääkonsekraattorina toimi Jorge Liberato Urosa Savino, jota avustivat Diego Rafael Padrón Sánchez ja Reinaldo del Prette Lissot.
Tourism

| Tourism Roxette |
| --- | --- | --- |

Studioalbumin tiedot
 Julkaistu: 28. elokuuta 1992
 Tuottaja(t): Clarence Öfwerman
 Tyylilaji: pop
 Kesto: 70.37
 Levy-yhtiö: EMI
Roxetten muut julkaisut
| Joyride 1991 | Tourism 1992 | Crash! Boom! Bang! 1994 |
Singlet albumilta Tourism
 ”How Do You Do!” Julkaistu: 3. heinäkuuta 1992  ”Queen of Rain” Julkaistu: 28. lokakuuta 1992  ”Fingertips ’93” Julkaistu: 26. tammikuuta 1993
Tourism on ruotsalaisen pop-yhtye Roxetten neljäs albumi. Se julkaistiin 28. elokuuta 1992.
Suomen Kuvalehdessä Kari Salminen luonnehti albumia studiossa, keikoilla ja hotellihuoneissa äänitetyksi epätasaiseksi kimaraksi, joka vaarantaa yhtyeen aseman europopin kärjessä.